b'\n_START_ARTICLE_\nGiuseppe Amato\n_START_PARAGRAPH_\nGiuseppe Amato (oikealta nimelt\xc3\xa4\xc3\xa4n Giuseppe Vasaturo, 24. elokuuta 1899 Napoli \xe2\x80\x93 3. helmikuuta 1964 Rooma) oli italialainen elokuvatuottaja ja -ohjaaja._NEWLINE_Napolin elokuvayhti\xc3\xb6iss\xc3\xa4 ty\xc3\xb6skennellyt Amato kokeilu onneaan Hollywoodissa, mutta palasi vuonna 1932 Italiaan, jossa h\xc3\xa4n tuotti Mario Bonnardin ohjausty\xc3\xb6t Cinque a zero ja Varastettu \xc3\xa4\xc3\xa4ni (Tre uomini in frac) sek\xc3\xa4 joukon muita suosittuja komedioita. 1930- ja 1940-lukujen vaihteessa h\xc3\xa4n tuotti muun muassa Mario Camerinin komedian I grandi magazzini (1939) ja Alessandro Blasettiin elokuvan Quattro passi fra le nuvole (1942). Toisen maailmansodan j\xc3\xa4lkeen Amato tuli tunnetuksi erityisesti Vittorio De Sican neorealististen klassikkojen tuottajana. H\xc3\xa4nen viimeinen suuri tuotantonsa oli Federico Fellinin Ihana el\xc3\xa4m\xc3\xa4 vuonna 1960. Amato my\xc3\xb6s ohjasi joukon elokuvia.'